google/wiki40b huggingface dataset:
Władysław Reymont

Bakgrunn

Władysław Reymont vokste opp i et meget enkelt og sterkt katolsk hjem. Faren var kirkeorganist og moren assistent for soknepresten. Barndommen framstår i Reymonts selvbiografiske tekster som svært dyster. Men så fort han kom til evne og anledning leste han, alt fra eventyrromaner av Walter Scott til klassisk polsk litteratur.
Som ung voksen forlot han hjemmet og levde i mange år et ekstremt fattig og ensomt liv da han reiste rundt i landet og arbeidet som jordbruker, skuespiller og tjenestemann ved jernbanen. Han brøt også kontakten med familien som ikke gav ham noen støtte eller forstod seg på ham.

Forfatter

Reymont skrev på denne tid en mengde tekster hvorav bare et fåtall ble publiserte. I 1896 fikk han sin første bok utgitt - romanen Komedjantka. 
Raymont regnes som en av Polens ledende prosaister innen den naturalistiske og impresjonistiske retning. Flere av verkene fremholder klart et samfunnskritisk standpunkt. I Det lovede land (1898) forteller han om byen Łódź i industrialiseringens epoke med et persongalleri av nyrike fabrikanter og utnyttede arbeidere. 
Hans fremste verk er den store, episke bonderomanen Chłopi (1903-06, Bøndene), for hvilken han i 1924 mottok nobelpris i litteratur. Romansuiten er fordelt på fire bind etter de fire årstider, med skildringer av polsk landsbyliv på slutten av 1800-tallet og begynnelsen av 1900-tallet.
Reymont hørte til dikterkretsen Młoda Polska («Ungpolakkene»). 
Under store deler av sitt liv hadde Reymont skjør helse. Han døde 58 år gammel.
Hellarvik tunnel

Hellarvik tunnel er en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen skulle ligge like sør for den planlagte stasjonen på Tømmerneset, og den skulle ha en total lengde på 2 000 meter. Ved krigens slutt i 1945 var det drevet 150 meter stoll fra Hellarvik tunnel. I tillegg var der gjort forskjæring.
Thomas Mun

Thomas Mun, født i 1571, død 1641, var en handelsmann fra London. Fra 1615 var han leder for Det britiske ostindiske kompani, som var et stort handelsselskap som hadde kongelig monopol på den britiske handelen med India. Mun var en av de mest framtredende talspersonene for merkantilismen.
Anne-Kat. Hærland

Bakgrunn

Hærland begynte å jobbe som lystekniker i NRK i 1993. Deretter ble hun ansatt i NRKs U-redaksjon, og jobbet der en måneds tid. Høsten 1996 debuterte hun som programleder i serien Direkte lykke som gikk på NRK2. Høsten 1997 ble hun programleder i sitt eget show, Bombay Surprise (NRK2), deretter i programmet Bla, bla, bla i 2000.
Hærland er særlig kjent for sin deltakelse i programmet Nytt på nytt, hvor hun var fast paneldeltaker sammen med Knut Nærum og Jon Almaas fra 1999 til 2007. Hun fikk publikumsprisen under Gullruten 2007. I 2012 sluttet hun i NRK etter 15 år, og gikk til TVNorge der hun fikk sitt eget talkshow, Anne-Kat. Talkshowet hadde premiere våren 2013, men hadde lave seertall. Den 2. mars 2016 ble det kjent at TVNorge ikke vil fornye kontrakten med Hærland når den går ut.
Høsten 2013 var hun igjen å se som paneldeltaker i Nytt på nytt på NRK. Etter avtale med Knut Nærum, skal hun sammen med ham danne et rent Halden-panel.

På scenen

Hærland har også opptrådt som stand-up-komiker i flere år og har vunnet klassen beste standup-artist under Komiprisen 2003, 2006 og 2009. I 2003 hadde hun stor suksess med enmannsforestillingen Jeg er ikke Dina og i 2006 og 2007 var hun aktuell med forestillingen Tatt av vinen. I 2008 var Hærland aktuell med showet Gift, men ingen fanatiker på Latter i Oslo. I 2012 var hun aktuell med nytt show Jakten på Ærligheten, til høsten 2013 er det blitt satt opp tilsammen 201 forestillinger.

Familie og privat

Anne-Kat. er barnebarn av politiker og redaktør Trond Hegna.
Hun fikk en del oppmerksomhet i 2003 da hun kjørte bil og kolliderte i alkoholpåvirket tilstand. For dette ble hun i 2004 idømt 30 dagers ubetinget fengsel, ilagt en bot på 90 000 kroner og mistet førerkortet i to år. Hun hadde en promille på 1,26 og kolliderte to ganger; én gang med en parkert bil og én gang med en bil der det satt to personer. Under Nytt på Nytt 14. november 2003 ble Hærlands fyllekjøring vitset med, noe som flere reagerte negativt på. Hærland beklaget hendelsen og sa «Det er som et lite mareritt. Personlig er jeg bare veldig lei meg.»
I 2007 giftet hun seg med journalist Espen Hauglid. De ble skilt i 2009. I 2017 giftet hun seg med en tidligere ungdomskjæreste.
I 2016 ble det kjent at hun hadde øyesykdommen retinitis pigmentosa. Hun fikk diagnosen på midten av 1990-tallet. Sykdommen gjør synet hennes gradvis verre og når det er mørkt kan hun nesten ikke se. Hun kan heller ikke lenger kjøre bil.

Til sjøs

I februar 2015 ble det kjent at hun skulle seile til Antarktis med Jarle Andhøy i hans nye båt etter tapet av Berserk II. Seilasen ble filmatisert og sendt på TVNorge under tittelen Berserk – i pionerenes farvann. Etter at Andhøy ble tiltalt for brudd på meldeplikten i forbindelse med sine seilaser til Antarktis måtte Hærland vitne i retten i februar 2016.
Magne Klann

Utdannelse og privatliv

Klann er utdannet Bachelour of arts, BA (hons) ved Kent Institute of Art and Design i England. Han er bosatt i Son og arbeider mest med maritimt stoff.

Prosjekter

I 2003 gjennomførte han en utstilling og realityinspirert prosjekt Piip-show i samarbeid med NRK upunkt. Prosjektet var basert på bilder og video inne i fuglekasser med menneskelig interiør.
Cecina (Toscana)

Befolkningsutvikling

Tall fra ISTAT
Alexander Young Jackson

Ungdom og opplæring

Han begynte tidlig som bud for et grafisk firma, etter at faren hadde reist fra familien på seks barn. Han fikke eninnføring i grafisk arbeide i jobbsammenheng, og begynte på kveldsundervisning på Monument-National i Montreal.
I 1905 tok han hyre på en kvegbåt til Europa og mønstret av på neste tur mens båten var i Chicago. Der arbeidet han for et kommersielt kunstfirma, og tok kurser på the Art Institute of Chicago. Han la seg opp penger nok til å dra til Frankrike for å studere impresjonismen. Han besluttet å bli profesjonell, og studerte ved Académie Julian under J.P. Laurens. I tillegg oppholdt han seg ved kunstnerkolonien Etaples nær kanalkysten sør for Calais. Verkene ble så bra, at ett (Paysage embrumée) ble akseptert for Paris-salonen, og to ble innkjøpt av det canadiske nasjonalgalleriet i 1913.

Karriere

Hjemme i Canada, slo han seg ned i Sveetsburg, Quebec, hvor han male fra naturen i en neo-impresjonistisk stil. Han stilte ut i Montreal Art Gallery, men var i ferd med å gi opp og dra til USA på grunn av dårlig økonomi. Da fikk han brev fra J. E. H. MacDonald som fortalte at han hadde sett bildene i Montreal, og en kollega av ham ville kjøpe det, dersom det fortsatt var til salgs.
De to korresponderte etter handelen om temaer rundt det å fremme en særegen kanadisk kunst. Etterhvert besøkte Jackson Toronto, og var med den begynnende gruppen på etterhvert syv, på turer til steder som ble kjent via kunsten deres. Jackson var en friluftsmann, noe som ga ham tilknytning til Tom Thomson. Paret dro på lengre fiske- og tegneekspedisjoner sammen.
Ved utbruddet av første verdenskrig, meldte Jackson seg til armeen, og ble såret ganske tidlig. Sykehusfasilitetene befant seg i Etaples, som han var kjent med fra før.
Etter rekonvalesensen, ble han overført til krigsarkivavdelingen som kunstner. Han hadde som oppdrag å lage bilder av viktige krigsrelaterte begivenheter. Dette fortsatte han med til 1919.
Etter krigen dro han til Toronto, med hyppige reiser til områder i Canada.
Daniel Danielsen (1879–1957)

Liv

Han var sønn av skipsfører Mads Danielsen (1845–1921) og Anne Martine Pedersdotter, og vokste opp på Askerøya. Etter middelskoleeksamen i Tvedestrand ble han elev ved Hauges minde i Kristiania og tok examen artium som privatist. Som gymnasiast var han venn med Adolf Hoel. Fra 1898 studerte han realfag og fullførte studiene i 1903.
Samme år ble han ansatt som adjunkt ved Kristiansand katedralskole. I 1923 ble han ansatt som rektor ved Hornnes landsgymnas, som da ble offentlig skole. Han hadde denne stillingen til 1950.
Ved siden av arbeidet i skolen interesserte Danielsen seg for botanikk, geologi og lokalhistorie. Han utga en rekke avhandlinger om geologien på Sørlandet, særlig kvartærgeologi. Han skrev også om sørlandske stedsnavn, og oversatte lærebøker til nynorsk. I Syn og Segn skrev han populærvitenskapelige artikler. Fra 1910 til 1918 var han formann i Kristiansand mållag. Han var også medlem av bystyret i Kristiansand.
Sandvikvær

Sandvikvær er et fraflyttet fiskevær på Hjelmsøya i Måsøy kommune.
I 1887 startet Henrik Rasch, Havøysund, filial med handel og fiskeforretning. Forretningen ble drevet av bestyrere til 1938, da Petter Berg kjøpte stedet. Ved utbruddet av andre verdenskrig hadde stedet telefonsentral, posthus, skole, ungdomshus og rundt 100 innbyggere. Alle innbyggerne ble evakuert og stedet brent i 1944. Gjenoppbygd i mai 1946, ble stedet endelig forlatt i 1968 etter at Berg hadde gått konkurs. Fraflyttingen er temaet for boka «Tilfellet Sandvikvær», skrevet av Reidar Nielsen og utgitt i 1975.
I 1993 ble scener fra filmen «Stella Polaris» tatt opp her.
Blaberidae

Utseende

Store, avlangt-ovale, flate kakerlakker. Kroppsformen er gjerne noe mer avlang enn hos de fleste andre kakerlakker. De fleste har velutviklede vinger og kan fly. Pronotum er stort og bredt. Beina er korte og kraftige, leggene (tibiae) når ofte ikke utenfor kroppsomrisset. Denne familien omfatter de største kakerlakk-artene, blant annet den australske Macropanesthia rhinoceros som kan veie opptil 30 gram og dermed er verdens tyngste kakerlakk, og Blaberus giganteus fra Brasil som blir opptil 9 centimeter lang.

Liv og utvikling

Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger). De fleste kakerlakker er mest aktive om natten. Artene i denne familien er i liten grad knyttet til mennesker, matlagre osv, selv om enkelte kan gjøre litt skade på lagret frukt i tropiske områder.

Kjæledyr

Noen av disse artene er populære kjæledyr. Disse store kakerlakkene kan bli flere år gamle og er lite krevende bortsett fra at de trenger forholdsvis høy temperatur. Kakerlakker i denne familien blir også oppdrettet som for til andre eksotiske kjæledyr.
Særlig er arten hvesekakerlakk et utbredt kjæledyr. Denne kan lage en hvesende lyd om den blir håndtert, men er helt harmløs. Lyden lages ved å presse luft ut gjennom spiraklene (åndehullene) på bakkroppen, den er det eneste insektet som man vet kan gjøre dette.

Utbredelse

De fleste av de over 1000 beskrevne artene lever i tropene.
Gabriel Macht

Tidlig liv

Macht ble født i The Bronx, New York, som sønn av museumskurator og arkivar Suzanne Victoria Pulier og skuespiller Stephen Macht. Begge foreldrene er jøder. Han har tre søsken; Jesse, Ari Serbin, og Julie. Macht vokste opp i California fra han var fem år gammel. Etter high school uteksaminerte han fra Carnegie Mellon College of Fine Arts i 1994.

Karriere

Macht var nominert til Best Young Motion Picture Actor Award for sin rolle i Why Would I Lie?, bare åtte år gammel. Han har opptrådt i mange film- og TV-roller, som f.eks. Første oppdrag (2003), A Love Song for Bobby Long (2004), Engelen i Arkhangelsk (2005) og Because I Said So (2007). I forbindelse med filmen Behind Enemy Lines (2001) tilbrakte Macht én uke på hangarskipet USS «Carl Vinson». Han hadde hovedrollen som The Spirit i filmen med samme navn, og selv om den gjorde det dårlig på kino, oppnådde den en viss kultstatus.
I juli 2010 ble det kjent at Macht var klar for den nye TV-serien Suits, som opprinnelig var kjent under arbeidstittelen A Legal Mind. TV-serien har blitt en suksess for både Macht og USA Network, og i august 2014 ble det klart at serien skulle få en femte sesong med 16 episoder.

Personlig liv

Macht giftet seg med den australskfødte skuespillerinnen Jacinda Barrett i 2004. De fikk sitt først barn, datteren Satine Anais Geraldine Macht, 20. august 2007 i Los Angeles. Deres andre barn, sønnen Luca, ble født 26. februar 2014.
Macht er vegetarianer.
Överkalix

Historie

I 1644 ble Överkalix et eget sogn, men området har en historie som strekker seg til omkring år 4000 f.kr.
Den lokale dialekten kalles Överkalixbondska, og oppfattes som vanskelig å forstå for ikke-innfødte, men desto mer interessant for språkvitenskapen. Flere doktoravhandlinger har blitt skrevet om dialekten, f.eks. av Carin Pihl allerede på 1920-tallet.
Brännaberget ligger like sør for tettstedet, og er en festplass og et utsiktspunkt. I 2002 var festplassen 50 år, og da ble anlegget modernisert.
I kommunen fins en steinalderboplass der man har funnet den østlige keramikktypen kamkeramik. Stedet heter Lillberget og ligger nord for stedet Gyljen, ca. 15 kilometer nord for Bränna. I Gyljen fantes et jernverk og senere et større sagbruk på 1800-tallet.

Næringsliv

Næringslivet domineres av en bedrift som lager kundetilpassede sandwichelementer, IT-virksomhet, samt offentlig sektor.
1. divisjon fotball for kvinner 2000

Gruppespill

I tabellen er laget som kvalifiserte seg til kvalifisering til Toppserien markert i gull, de som kvalifiserte seg til nasjonal 1. divisjon umarkert (med hvit bakgrunn) og lag som rykket ned til 2. divisjon markert med rosa bakgrunn.

Gruppe 1, Østlandet

Gruppe 1 fikk en ledig plass til 1. divisjon. Liungen vant med god margin etter bare én uavgjort og ellers seire. Liungen gikk dermed videre til kvalifisering, mens de resterende lagene rykket ned til 2. divisjon.

Gruppe 2, Øst- og Sørlandet

Gruppe 2 ble tilgodesett med to plasser, der vinneren gikk til kvalifisering og nummer to gikk rett til neste års 1. divisjon. Røa vant en spennende kamp mot Vålerenga om opprykk. De resterende lagene rykket ned, inkludert tidligere cupfinalist Donn.

Gruppe 3, Sørvestlandet

Gruppe 3 ble ble vunnet av Haugar i overlegen stil.

Gruppe 4, Vestlandet

Follese slo Sandviken på målstreken, og ble dermed Bergens nest beste lag etter Bjørnar. Dette var første og per 2011 eneste gang Sandviken ikke var et av de to beste lagene fra Bergen.

Kvalifiseringsspill

Vinnerne av de forskjellige gruppene ble fordelt i to grupper som spilte en kamp mot hverandre. Alle lagene fikk en hjemmekamp og en bortekamp.Vinnerne av gruppe 1, 5 og 6 kom i gruppe 1, mens vinnerne av gruppe 2, 3 og 4 kom i gruppe 2.
I tabellen er laget som kvalifiserte seg til Toppserien markert i gull. De andre lagene fortsatte i 1. divisjon.
Gresk-romersk stil (bryting)

Historie

Helleristninger og hulemalerier, antatt å være 15 000 til 20 000 år gamle funnet i Sør-Europa, viser brytere i de samme posisjoner som under nåtidens OL.
Bryting var den siste, viktigste og avgjørende begivenheten i den populære femkamp-øvelsen (pentathlon) under antikkens olympiske leker. Lister over olympiske brytemestre finnes siden 708 f.Kr.. En av de mer kjente greske bryterne var filosofen Platon som vant mange mesterskap som ung. Navnet Platon ble han først gitt i kraft av sin brytersuksess; Platon betyr brede skuldre. I dag brukes fortsatt de samme grepene som egypterne benyttet og beskrev på tempelvegger såvel som faraoenes gravkamre for 5 000 år siden.
Stilarten gresk-romersk har vært OL-gren siden 1896.
I Norge er stilarten utøvd siden 1890-årene, og det første Norgesmesterskap ble avholdt i 1910.

Beskrivelse

Man kan avgjøre en kamp ved at en av en presser begge skuldrene til en motstander, i matten; «fallseier».
Bryteren får også poeng for å utføre visse grep. Man kan oppnå 1,2,4 eller 5 poeng for å ha utført et grep/kast. Disse bestemte grepene og teknikkene for fall og kast reduserer sjansene for skade på motstanderen. Bryteren oppnår gevinst fra sin styrke, list og smidighet.
Dette i motsetning til andre kampsporter, der man bryter ned en motstander ved å skade en eller flere ganger i løpet av en kamp.
Moderne utstyr bidrar til at bryting sjelden skader utøverne. Moderne utstyr inkluderer brytematter og eventuell tannbeskytter og øre-beskyttere. ( Såkalte «blomkål-ører» er en type skade som har forekommet fra tid til annen innen brytesport.)
I OL og NM, så konkurrer ikke kvinner, i denne stilarten.

Utbredelse i Norge

I Norge er det registrert 30 bryteklubber ( inkludert fristil-bryting ).
Kolbotn IL er ledende mht. antall OL-, VM-, EM- og NM-medaljer, foran Kristiansund AK (35) og BK Atlas (31).

Bryting som yrke

Brytere med proff-kontrakt, inkluderer Anders Rønningen og Thomas Rønningen.
Piotr Lisek

Idrettskarriere

Ved det polske mesterskapet i friidrett i juni 2012 ble han tatt i doping, da han testet positivt på metylheksanamin og utestengt for seks måneder. 
Lisek deltok ved EM i friidrett innendørs 2013 i Göteborg, der han tangerte sin personlige rekord på 5,50, og kom på 12.-plass i kvalifiseringsrunden. Han kvalifiserte seg dermed ikke til finalen. Ved U23-EM i friidrett 2013 i Tammerfors kom han på 17.-plass i kvalifiseringen, og gikk heller ikke her videre til finalerunden. 
Polen deltok i Super League ved Lag-EM i friidrett 2014 i Braunschweig, og Lisek kom der på 5.-plass i stavsprangkonkurransen. Dette ga Polen 7 poeng i lagkonkurransen, der de kom på 3.-plass sammenlagt. Han deltok også ved EM i friidrett 2014, der han kom på 6.-plass i finalen, med 5,65 som beste hopp. På nasjonalt nivå ble han polsk U23-mester, med 5,40 meter.
Lisek ble polsk mester innendørs som senior i 2015. Ved EM i friidrett innendørs 2015 i Praha greide Lisek 5,85 meter i andre forsøk, og kom på 3.-plass i dette mesterskapet, bak Renaud Lavillenie og Aleksandr Gripitsj. Han forbedret den polske innendørsrekorden til 5,90 meter ved et innendørsstevne i Bad Oeynhausen den 28. februar. Ved det polske seniormesterskapet utendørs kom han på 3.-plass. Han ble tatt ut til å delta ved VM i friidrett 2015 i Beijing, der han nådde finalen etter å ha greid 5,70 i første forsøk i kvalifiseringsrunden. I finalen hoppet han 5,80 på første forsøk, og kom på delt 3.-plass, sammen med Paweł Wojciechowski og Renaud Lavillenie. Canadiske vant VM-gullet, med 5,90 meter.
Lisek tok sølv i VM i friidrett 2017 og bronse i 2019.
Black Tigers

Bakgrunn

LTTEs første selvmordsbomber var «Captain Miller». Den 5. juli 1987 kjørte han en liten lastebil med eksplosiver inn i en av regjeringsstyrkenes militærleirer på Jaffnahalvøya og sprengte seg selv og om lag 40 regjeringssoldater. Av de mest kjente aksjonene til Black Tigers er drapet på den tidligere indiske statsministeren Rajiv Gandhi. Han ble drept av en kvinnelig selvmordsbomber, i tillegg til  16 uskyldige tilskuere. Et annet kjent offer var Sri Lankas president Ranasinghe Premadasa, ved den aksjonen ble 23 tilskuere også drept.
I januar 1996 utførte LTTE sin til da dødeligste selvmordsaksjon, mot Sri Lankas sentralbank; 90 ble drept og 1 400 skadet. I oktober 1997 sprengte en selvmordsbomber seg ved Colombos World Trade Center, 18 ble drept. I januar 1998 sprengte en selvmordsbomber en lastebil med eksplosiver i Kandy og skadet et viktig buddhistisk tempel. I 1999 sprengte en selvmordsbomber seg under et valgkampmøte, president Chandrika Kumaratunga overlevde men mistet synet på høyre øye.

Black Tigers i dag

LTTE holder sine «Black Tigers»-enheter i aktiv beredskap, dette kan blant annet sees ved minneseremoniene på «Black Tigers Day», som feires hvert år på den 5. juli. LTTE-kadre som melder seg frivillig til «Black Tigers» får omfattende trening, men det antas at de etter endt trening returnerer til sine vanlige enheter uten å avsløre sin nye rolle. De blir så beordret om nødvendig, og som en siste ære får de et måltid med LTTEs leder Velupillai Prabhakaran.
«Black Tigers» er ansett for å være verdens mest effektive enhet i sitt slag og er som resten av LTTE sekulære og nasjonalister, ikke drevet av religiøs fanatisme. Dannelsen av «Black Tigers» er basert på LTTEs studier av asymmetrisk krigføring; man bruker høyt motiverte soldater som selvmordsbombere for å balansere regjeringsstyrkenes større ressurser. 
Etter selvmordbomberens død blir familiene til «Black Tigers» tatt vare på av LTTE og den døde kaderens foto blir utstilt ved markeringen av «Black Tigers Day».
Piper Cars

Piper Cars var en britisk produsent av sportsbiler og løpsbiler. Selskapet ble stiftet i 1966 av George Henrotte, en tidligere racerfører, i Hayes, Bromley, England før det flyttet til Kent. Selskapet startet produksjon av biler i 1967 i Wokingham, Berkshire og fra 1973 også i South Willingham, Lincolnshire.
Den første gatemodellen av Piper GT (designet av Tony Hilder), ble presentert i januar 1967, og ble satt i produksjon straks etter som en kit-car for hjemmebygging. Bilen hadde motoren plassert foran og bakhjulstrekk, et rørchassis og var utstyrt med hjuloppheng foran fra Triumph Herald og Ford bakaksel. Bilen kunne utstyres med en lang rekke motorer. Problemer med de første eksemplarene som ble produsert sørget for at videre produksjon ble utsatt til året etter, da en drastisk forbedret versjon ble lansert, under navnet GTT.
Samtidig ble en midtmotorisert Gruppe 6 løpsmodell, GTR, utviklet, men kun en håndfull eksemplarer ble bygget før dette ble lagt til side på grunn av dødsfallet til selskapet eier, Brian Sherwood, høsten 1969.
To ansatte, Bill Atkinson og Tony Waller, tok over selskapet og ga det navnet Embrook Engineering. Samtidig stoppet de all racingaktivitet, og fokuserte på å forbedre gatemodellene. I 1971 ledet dette til en ny oppgradering, kjent som Piper P2, med en rekke oppgraderinger i chassis, karosseri og interiør. Denne modellen forble i produksjon frem til midten av 1970-tallet. Anslag på total produksjon varierer fra rundt 80 til over 100 eksemplarer.
Selskapet som i dag heter Piper Cams var et selskap tilknyttet Piper Cars.